[{"text_idx": "#000000", "text": "Casting deialdia : MUS emankizuna"}, {"text_idx": "#000002", "text": "Herriko bozen lehen itzuliko gaualdi berezia eskaini dugu igande arratsean, euskal hedabideak elkarlanean. 19:30etarik goiti telebistako emanaldia animatu dute Pantxika Maitia eta Battitt Crouspeyre kazetariek. Gau osoan, Jojo Bidart eta Ekhi Erremundegi ari izan dira emaitzak komentatzen eta egoera aztertzen. Gauean zehar, gomita batzu hurbildu dira platora : Jenofa Berrokoirigoin Argiako kazetaria, Marie-Andre\u0301e Ouret Euskal Konfederazioko kidea, Paxkal Indo Garapen Kontseiluko lehendakaria, Peio Etxeleku Kanboko hautetsia eta EAJ alderdiko bozeramailea, Nikolas Blain EHBai koalizioko bozeramailea. Ipar Euskal Herriko hainbat datu agertu dira grafikoen bidez eta lurraldean banatuak ziren kazetari eta kameralariek ihardokitze andana ekarri dute. Lau orduko emanaldia, bizi bizia, osoki euskaraz, sekulan egin ez diren baldintza teknikoek lagundurik."}]